**ДО**

**Г-ЖА ЙОРДАНКА ФАНДЪКОВА**

**КМЕТ НА СТОЛИЧНА ОБЩИНА**

**Г-Н ТОДОР ЧОБАНОВ**

**ЗАМЕСТНИК-КМЕТ ПО НАПРАВЛЕНИЕ „КУЛТУРА,**

**ОБРАЗОВАНИЕ, СПОРТ И МЛАДЕЖКИ ДЕЙНОСТИ“**

**Г-Н ИВАЙЛО ЦЕКОВ**

**КМЕТ НА РАЙОН „ИСКЪР“**

**ЧРЕЗ**

**Г-Н ЕЛЕН ГЕРДЖИКОВ**

**ПРЕДСЕДАТЕЛ НА СТОЛИЧЕН ОБЩИНСКИ СЪВЕТ**

**П И Т А Н Е**

от

**Веселин Калановски и Михаил Паргов,**

общински съветници от Демократична България

**Относно:** Лошото състояние на училища и училищна инфраструктура в квартал „Дружба“, район Искър

**Уважаема г-жо Фандъкова,**

**Уважаеми г-н Чобанов,**

**Уважаеми г-н Цеков,**

Във всяка своя предизборна програма, държавното и общинско управление декларират положително отношение и първа грижа за сферата на образованието.

Все пак особено важно за протичането на един нормален учебен процес е физическата среда в училище да отговаря на условията на времето, в което живеем.

Всички граждани на столицата са свидетели, че имаме положителни примери за учебни заведения, в които се извършват ремонти и обновления, като по този начин се подпомага учебния процес чрез подобряване на средата и дигитализацията.

За наше съжаление получихме сигнали от граждани за незадоволителното състояние на учебни заведения в един от най-старите столични квартали – жк. „Дружба“.

Освен първостепенното им предназначение, училищата и по-конкретно техните дворове биват използвани от гражданите в района за разходки и спортни дейности, като една от причините за това е, че в квартала липсва парк.

С оглед на сигналите и видяното, както и по изразена воля от страна на район „Искър“ за предприемане на последващи мерки в посока ремонт на училища и училищна инфраструктура, бихме искали да получим отговори на следните въпроси с цел информираност на гражданите и обществеността в квартала, като сред тях включваме училищата в най-незавидно състояние:

1) Има ли изготвен проект за ремонтни дейности на 68 СУ „Академик Никола Обрешков“? Оценявани ли са средствата, които са необходими за належащи ремонти на сградния фонд и двора му?

2) Има ли изготвен проект за ремонтни дейности на 69 СУ „Димитър Маринов“? Оценявани ли са средствата, които са необходими за належащи ремонти на сградния фонд и двора му?

3) Има ли изготвен проект за ремонтни дейности на 89 ОУ „Христо Стамболски“? Оценявани ли са средствата, които са необходими за належащи ремонти на сградния фонд и двора му?

4) Има ли изготвен проект за ремонтни дейности на 163 ОУ „Черноризец Храбър“? Оценявани ли са средствата, които са необходими за належащи ремонти на сградния фонд и двора му?

5) Санирането води до висока степен на енергийна ефективност. Има ли предвидени проекти за саниране и ако да, кога следва да започне тяхното изпълнение?

6)  Какви реални действия ще предприемете, за да може учениците и гражданите в района да имат по-добри условия за учене и спорт?

Отговорът следва да бъде предоставен устно в следващото заседание на СОС и по електронната поща: (kalaves.vk@gmail.com, mihail.pargov@demokrati.bg)

**С уважение,**

**Веселин Калановски (електронен подпис)**

**Михаил Паргов (електронен подпис)**

**Общински съветници от Демократична България**